
Da li je čovjeku dozvoljeno predvoditi džemat koji ga mrzi?


* 
* 
* 
* 
* 
* 
* 

 
Da li je čovjeku dozvoljeno predvoditi džemat koji ga mrzi?

Prenosi se da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Tri osobe nemaju koristi od svog namaza: odbjegli rob sve dok se ne vrati svom gospodaru, žena koja legne, a čovjek je srdit na nju i imam koji predvodi džemat, a on ga prezire.” (***[Hadis](https://pitajucene.com/search/Hadis/questions/ "Pretraži pitanja o hadisima")*** je zabilježio Tirmizi). Šejhu El-Albani je ocijenio hadis slabim u “Daifu-l-džamiis-sagiri ve zijadetuhu”, 383. Kaže šejh Muhammed bin Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***: “Ovaj hadis je slab, a da je vjerodostojan mogao bi se uzeti kao dokaz da je ***[namaz](https://pitajucene.com/search/Namaz/questions/ "Pretraži pitanja o namazu")*** pomenutih osoba neispravan. Spominje Ibn-Muflih u “En-Nuketu ale-l-muharreri”, da postupak za kojeg je došla zabrana u slabom hadisu, ima karakter mekruha – pokuđenog, pod uvjetom da taj hadis nije izrazito slab.” (“EŠ-Šerhu-l-mumtiu ala zadi-l-mustaknei”, 4/252). Iz govora šejha Ibn-Usejmina može se zaključiti da je čovjeku ***[mekruh](https://pitajucene.com/search/mekruh/questions/ "Pretraži pitanja o mekruhu")*** – pokuđeno, predvoditi džemat koji ga mrzi. Kao argument u takvom zaključku može nam poslužiti i činjenica da je jedan od najvećih ciljeva šerijata jedinstvo i međusobno zbližavanje muslimana. Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


